17 Morago ga Haramagedona “metsi a a tshelang” a tla elela a sa kgaotse go tswa mo setulong sa Bogosi jwa Bomesia. “Metsi a a tshelang” ano ke thulaganyo e Jehofa a e dirileng gore re bone botshelo. ‘Lewatle le le kwa botlhaba’ le kaya Lewatle le le Suleng mme ‘lewatle le le kwa bophirima’ lone le kaya Lewatle la Mediterranean. Mawatle ano ka bobedi a emela batho. Lewatle le le Suleng le ne le tla emela sentle batho botlhe ba ba mo mabitleng a a tlwaelegileng a batho. E re ka Lewatle la Mediterranean le tletse ka ditshedi, go a tshwanela go bo le emela “boidiidi jo bogolo” jo bo falotseng Haramagedona. (Bala Sekarea 14:8, 9; Tshen. 7:9-15) Ka jalo, ditlhopha tseno di tla solegelwa molemo ke go gololwa mo losong lwa ga Adame fa ba ntse ba itimola lenyora ka metsi ano a a tshelang a tshwantshetso, kgotsa “noka ya metsi a botshelo.”—Tshen. 22:1, 2.